ŠILUTĖS RAJONO SAVIVALDYBĖS ADMINISTRACIJOS
MERO IR TARYBOS VEIKLOS ADMINISTRAVIMO SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2023-07-27 SPRENDIMO NR. T1-103 „DĖL ŠILUTĖS RAJONO SAVIVALDYBĖS PETICIJŲ KOMISIJOS SUDARYMO“ PAKEITIMO“ PROJEKTO

2023 m. rugpjūčio 7 d.

1. Parengto sprendimo projekto tikslas. 
Pakeisti nuolatinę Šilutės rajono savivaldybės peticijų komisiją, patvirtintą 2023 m. liepos 27 d. Šilutės rajono savivaldybės tarybos sprendimu Nr. T1-103 „Dėl Šilutės rajono savivaldybės peticijų komisijos sudarymo“, vietoje buvusios tarybos narės Daivos Žebelienės įrašant tarybos narį Arūną Jagminą.  
2. Kaip šiuo metu yra sureguliuoti projekte aptarti klausimai. 
2023 m. rugpjūčio 3 d. Lietuvos Respublikos vyriausioji rinkimų komisija savo sprendimu Nr. Sp-206 „Dėl Pasvalio rajono, Radviliškio rajono ir Šilutės rajono savivaldybių tarybų narių įgaliojimų nutrūkimo nesuėjus terminui ir šių savivaldybių tarybų narių mandatų naujiems savivaldybių tarybų nariams pripažinimo“ patenkino Šilutės rajono savivaldybės tarybos narės Daivos Žebelienės rašytinį prašymą atsistatydinti ir pripažino tarybos narės įgaliojimus nutrūkusiais nesuėjus terminui. Pripažino, kad savivaldybių tarybose atsiradus laisvoms vietoms, Šilutės savivaldybės tarybos nariu tapo Arūnas Jagminas.
3. Galimos priimto projekto pasekmės (tiek teigiamos, tiek neigiamos). 
Neigiamų pasekmių nenumatoma. 
Teigiamos pasekmės – bus pakeista Šilutės rajono savivaldybės peticijų komisija ir tokiu būdu užtikrintas Lietuvos Respublikos Konstitucijos laiduojamos peticijos teisės Šilutės rajono savivaldybėje įgyvendinimas.
4. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą. 
Nėra.
5. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 
Antikorupcinis vertinimas nereikalingas.
6. Sprendimo projekto autorius. 
Sprendimo projektą parengė Šilutės rajono savivaldybės administracijos Mero ir tarybos veiklos administravimo skyriaus vyriausioji specialistė Edita Serovienė
7. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą. 
Peticija, peticijų komisija.
8. Kiti, autorės nuomone, reikalingi pagrindimai ir paaiškinimai. 
Nėra.


Vyriausioji specialistė 		                                                                    Edita Serovienė

